Kramfors kommun

Kramfors kommune er ein svensk kommune som ligg i Västernorrlands län i landskapet Ångermanland i landsdelen Norrland. Kommunen har grensar mot nabokommunane Härnösand, Sollefteå og Örnskjöldvik. Administrasjonssenteret i kommunen ligg i Kramfors. 
mini|venstre|Högakustenbron.
mini|venstre|Rödviken i Ullånger.

Geografi
Kramfors kommune har ein sterkt innbukta kyst med mange øyar som fell bratt mot Austersjøen og Kvarken. I innlandet er det skogkledd morenelandskap. Kystområdet er ein del av verdsarvområdet Høga kusten, som er prega av sterk landheving. Ångermanälven renn gjennom kommunen og munnar ut i havet gjennom eit breitt estuar. Högakustenbron er ei hengebru over elva mellom Härnösand og Kramfors kommune, og har lengst bruspenn i Sverige. Sandöbron kryssar òg elva, og var mellom 1943 og 1964 den lengste betongbrua i sitt slag i verda.

E4 går gjennom kommunen. Kramfors er knytt til det svenske jernbanenettet gjennom Ådalsbanan. Kramfors-Sollefteå flyplass har daglege samband til Stockholm.

Tettstader
Kramfors kommune hadde tolv tettstader i 2005.
Folketalet i tabellen er frå 31. desember 2005.

 #  Tettstad  Innbyggjarar 1.  Kramfors 6 235 2.  Bollstabruk 2 118 3.  Nyland 945 4.  Frånö 679 5.  Ullånger 606 6.  Lunde 431 7.  Lungvik 425 8.  Docksta 414 9.  Nordingrå 335 10.  Mjällom 326 11.  Klockestrand 320 12.  Sandslån 290	

Folketalsutvikling

Kjelder
Denne artikkelen bygger på «Kramfors kommune» frå ,  den 27. juni 2012.  


Bakgrunnsstoff
Offisiell nettstad
kramforsbygder.se


Kategori:Kommunar i Västernorrlands län